DOMINIQUE SE OULIKE SE-GOEDJIES….. | Blessings has come my way...
DOMINIQUE SE OULIKE SE-GOEDJIES…..
September 20, 2012 | Blessings has come my way
Dominique is nou twee en ‘n half jaar oud. Sy is van die doeke af (dankie tog!) en daagliks verbaas sy my met haar woordeskat en oulike se-goedjies. Sy leer ‘n nuwe liedjie en rympie letterlik in ‘n paar minute aan – I kit you not!
Die laaste week het sy ons weereens so “ge-entertain” met haar se-goedjies. Ek deel ‘n paar met julle:
* Verlede week was die weer baie swaar gewees deur die nag. Madam het wakker geword van die dreuning en blits. Ons hoor haar toe oor die Baba Monitor: “Vivian, Vivian. Kom haal my!” Vivian is ons nagverpleegster.
* Iewerste hierdie week ook deur die nag het sy haar kop gestamp teen die muur. Weereens hoor ons haar oor die Monitor: “Eina! – huil….. Vivian kom help my!”
* Nou die middag het sy ‘n “nommer 2” in haar klein toilet, sy kyk daarna en se vies: “Ag, sies man!”
* Sy haat dit as die Seuns (haar boeties) ‘n woord verkeert se, sy vervies haar sommer net daar en se vir hulle duidelik en hard: “Kyk na my mond – P-O-L-I-S-I-E-K-A-R!” Sy spel letterlik die woord uit vir hulle!
* Ek groet hulle nou die oggend voordat ek werk toe ry, sy draai om en se vir my: “Ok! Lekker werk!”
* Haar boeties se verjaarspartytjie is oor 3 dae, en dit is vir haar vreeslik erg dat daar dogtertjies by hulle Spiderman Partytjie gaan wees, sy word sommer kwaad en se hulle mag nie kom nie want hulle is “Dotterkies” – nou wat van haar dan?
Ai, mensies hierdie is maar net ‘n paar dingetjies waarmee Madam Dominique die laaste week mee vorendag gekom het. Sy is regtig a laugh a minute en ons geniet haar tonne baie!
Lekker dagie verder, en gelukkig is dit Vrydag more.